CELEX: 32011D0493
Language: sl
Date: 2011-08-05 00:00:00
Title: 2011/493/EU: Izvedbeni sklep Komisije z dne 5. avgusta 2011 o odobritvi načrta za izkoreninjenje slinavke in parkljevke pri divjih živalih v Bolgariji (notificirano pod dokumentarno številko C(2011) 5625)

6.8.2011   
            
            
               SL
            
            
               Uradni list Evropske unije
            
            
               L 203/32
            
         IZVEDBENI SKLEP KOMISIJE
   z dne 5. avgusta 2011
   o odobritvi načrta za izkoreninjenje slinavke in parkljevke pri divjih živalih v Bolgariji
   (notificirano pod dokumentarno številko C(2011) 5625)
   (Besedilo v bolgarskem jeziku je edino verodostojno)
   (2011/493/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavlja Direktivo 85/511/EGS in odločbi 89/531/EGS in 91/665/EGS ter spreminja Direktivo 92/46/EGS (1), in zlasti člena 2 dela B Priloge XVIII k Direktivi,
   ob upoštevanju naslednjega:
   
               (1)
            
            
               Direktiva 2003/85/ES (v nadaljnjem besedilu: Direktiva) uvaja ukrepe Unije za obvladovanje slinavke in parkljevke, vključno z ukrepi, ki se uporabljajo pri potrjeni prisotnosti slinavke in parkljevke pri divjih živalih.
            
         
               (2)
            
            
               En primer slinavke in parkljevke pri divjih prašičih in skupaj 11 izbruhov navedene bolezni pri rejnih živalih so bili potrjeni v regiji Burgas v Bolgariji med 5. januarjem in 7. aprilom 2011. Zaradi tega je Bolgarija sprejela ukrepe v okviru Direktive.
            
         
               (3)
            
            
               V skladu s členom 85(4) Direktive je pristojni organ Bolgarije, takoj ko je prejel potrditev primarnega primera slinavke in parkljevke pri divjih živalih, izvedel ukrepe iz dela A Priloge XVIII k Direktivi, da bi zmanjšal širjenje bolezni.
            
         
               (4)
            
            
               Poleg tega je Bolgarija pripravila načrt za izkoreninjenje slinavke in parkljevke pri divjih živalih na območju, ki je opredeljeno kot območje, kjer je okužba prisotna, in navedla ukrepe, ki se izvajajo za gospodarstva na navedenem območju v skladu z delom B Priloge XVIII k Direktivi.
            
         
               (5)
            
            
               Bolgarija je 4. aprila 2011 v roku 90 dni po potrditvi slinavke in parkljevke pri divjih živalih predložila načrt za izkoreninjenje slinavke in parkljevke pri divjih živalih v delih regij Burgas, Yambol in Haskovo.
            
         
               (6)
            
            
               Po oceni Komisije načrt, ki ga je predložila Bolgarija, izpolnjuje zahteve iz dela B Priloge XVIII k Direktivi in je videti, da omogoča dosego želenih ciljev. Zato je treba Sporazum odobriti.
            
         
               (7)
            
            
               Poleg tega v delih regij Burgas in Yambol so ukrepi iz načrta za izkoreninjenje podkrepljeni z ukrepi iz Sklepa Komisije 2011/44/EU z dne 19. januarja 2011 o nekaterih zaščitnih ukrepih proti slinavki in parkljevki v Bolgariji (2).
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Odobritev načrta za izkoreninjenje slinavke in parkljevke pri divjih živalih
   Načrt, ki ga je Bolgarija predložila Komisiji 4. aprila 2011 za izkoreninjenje slinavke in parkljevke pri divjih živalih, dovzetnih za navedeno bolezen, na območjih iz Priloge, se odobri.
   Člen 2
   Skladnost
   Bolgarija sprejme potrebne ukrepe za uskladitev s tem sklepom in jih objavi.
   O tem takoj obvesti Komisijo.
   Člen 3
   Naslovnik
   Ta sklep je naslovljen na Republiko Bolgarijo.
   
      V Bruslju, 5. avgusta 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 306, 22.11.2003, str. 1.
   
      (2)  UL L 19, 22.1.2011, str. 20.
   
      PRILOGA
      
         Območja v Bolgariji, na katerih se izvaja načrt za izkoreninjenje slinavke in parkljevke pri dovzetnih divjih živalih
      
      Deli regij Burgas, Yambol in Haskovo znotraj naslednjih meja:
      
                  1.
               
               
                  severna meja:
                  
                              (a)
                           
                           
                              v občinah Primorsko in Sozopol (regija Burgas):
                              
                                          (i)
                                       
                                       
                                          cesta št. 99, ki se začne zahodno od mesta Kiten na črnomorski obali in teče do Primorskega, od tam pa po stranski cesti št. 992 do Yasne Polyane in naprej do Novega Panichareva, dokler se ne sreča s cesto št. 9/E87,
                                       
                                    
                                          (ii)
                                       
                                       
                                          cesta št. 9/E87, ki se nadaljuje proti severu do križišča s stransko cesto v Izvor,
                                       
                                    
                                          (iii)
                                       
                                       
                                          cesta v Izvor, Zidarovo, Gabar, ki se nadaljuje do točke, kjer se krajevna cesta sreča z upravno mejo občine Sredets na 42°18′19,82″ SZŠ/27°17′12,11″ VZD;
                                       
                                    
                        
                              (b)
                           
                           
                              v občini Sredets (regija Burgas):
                              
                                          (i)
                                       
                                       
                                          krajevna cesta od prej navedene koordinate do Dracheva, vas Drachevo in nato naprej cesta, ki pelje od severa Dracheva do stičišča državne ceste št. 79 z državno cesto št. 53 na vzhodu vasi Sredets;
                                       
                                    
                                          (ii)
                                       
                                       
                                          južne meje Sredetsa,
                                       
                                    
                                          (iii)
                                       
                                       
                                          krajevna cesta, ki se nadaljuje iz Sredetsa vzhodno v vas Belila in pelje do mosta, s katerim gre cesta čez reko Sredetska vzhodno od vasi Prohod, vključno z vasjo Prohod,
                                       
                                    
                                          (iv)
                                       
                                       
                                          reka Sredetska od njenega presečišča z lokalno cesto, ki vodi od Prohoda do Bistretsa, do točke, kjer se navedeni rokav reke, ki vodi do vasi Oman (občina Bolyarovo), sreča z mejo občine Bolyarovo na 42°16′57,78″ SZŠ/26°57′33,54″ VZD;
                                       
                                    
                        
                              (c)
                           
                           
                              v občini Bolyarovo (regija Yambol):
                              
                                          (i)
                                       
                                       
                                          reka Sredetska od točke, kjer se navedeni rokav reke, ki vodi do vasi Oman, sreča z mejo občine Bolyarovo na 42°16′57,78″ SZŠ/26°57′33,54″ VZD naprej do Omana,
                                       
                                    
                                          (ii)
                                       
                                       
                                          cesta iz Omana v Dennitso naprej do presečišča s cesto iz Kamentsa do Stefan Karadzhova,
                                       
                                    
                                          (iii)
                                       
                                       
                                          cesta iz Stefan Karadzhova v Dabovo in naprej v Popovo, dokler se cesta ne sreča z mejo občine Elhovo na 42°10′48″ SZŠ/26°41′45″ VZD;
                                       
                                    
                        
                              (d)
                           
                           
                              v občini Elhovo (regija Yambol):
                              
                                          (i)
                                       
                                       
                                          cesta v Dobrich iz točke, opisane v točki (c)(iii), do presečišča s cesto št. 79 južno od Dobricha,
                                       
                                    
                                          (ii)
                                       
                                       
                                          cesta št. 79 iz Dobricha do presečišča s cesto št. 7 vzhodno od Elhova;
                                       
                                    
                        
            
                  2.
               
               
                  zahodna meja:
                  
                              (a)
                           
                           
                              v občini Elhovo (regija Yambol):
                              
                                          (i)
                                       
                                       
                                          cesta št. 7 iz Elhova do presečišča s cesto št. 76 severovzhodno od vasi Knyazhevo,
                                       
                                    
                                          (ii)
                                       
                                       
                                          stranska cesta, ki seka cesto št. 76 na severu vasi Knyazhevo in pelje v Srem;
                                       
                                    
                        
                              (b)
                           
                           
                              v občini Topolovgrad (regija Haskovo):
                              
                                          (i)
                                       
                                       
                                          cesta iz Knyazheva v Srem, Ustem in naprej v Planinovo,
                                       
                                    
                                          (ii)
                                       
                                       
                                          cesta iz Planinovo do presečišča na 41°57′12″ SZŠ/26°21′56″ VZD blizu meje z občino Svilengrad;
                                       
                                    
                        
                              (c)
                           
                           
                              v občini Svilengrad (regija Haskovo):
                              
                                          (i)
                                       
                                       
                                          cesta, ki pelje iz presečišča, opisanega v točki (b)(ii), v južno smer do Dervishke Mogile, Levke in naprej do presečišča s cesto št. 55, ki pelje v Svilengrad,
                                       
                                    
                                          (ii)
                                       
                                       
                                          cesta št. 55 iz presečišča, opisanega v točki (i), do presečišča s cesto št. 8 severno od Svilengrada,
                                       
                                    
                                          (iii)
                                       
                                       
                                          cesta št. 8 jugovzhodno od Svilengrada, ki teče vzporedno s cesto št. E 80 do Kapitana Andreeva na meji s Turčijo;
                                       
                                    
                        
            
                  3.
               
               
                  južna meja:
                  državna meja (kopenska in rečna) med Bolgarijo in Turčijo od vasi Kapitan Andreevo na zahodu do vasi Rezovo na vzhodu;
               
            
                  4.
               
               
                  vzhodna meja:
                  obala Črnega morja med Rezovim in Kitnom.